รัฐบาลไทย-ข่าวทำเนียบรัฐบาล-ศธ.จัดงานเฉลิมพระเกียรติสมเด็จพระเจ้าอยู่หัว “ใต้ร่มมหาวชิราบารมี” เนื่องในโอกาสวันเฉลิมพระชนมพรรษา 65 พรรษา
วันจันทร์ที่ 31 กรกฎาคม 2560
ศธ.จัดงานเฉลิมพระเกียรติสมเด็จพระเจ้าอยู่หัว “ใต้ร่มมหาวชิราบารมี” เนื่องในโอกาสวันเฉลิมพระชนมพรรษา 65 พรรษา
กระทรวงศึกษาธิการ จัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันเฉลิมพระชนมพรรษา 65 พรรษา
ในวันศุกร์ที่ 28 กรกฎาคม2560ทั้งในส่วนกลางและส่วนภูมิภาคพร้อมกันทั่วประเทศประกอบด้วยพิธีทําบุญตักบาตร พิธีถวายพระพรชัยมงคล รวมทั้งการทบทวนคําปฏิญาณ สวนสนาม และบําเพ็ญประโยชน์ของลูกเสือกว่า5ล้านคนทั่วประเทศ
เมื่อเวลา7.30น.นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานในพิธีทําบุญตักบาตรพระสงฆ์ จํานวน66รูป ณ บริเวณพิธีหอประชุมคุรุสภา
ต่อมาเวลา8.00น.รมว.ศึกษาธิการ พร้อมด้วยผู้บริหาร ข้าราชการ และเจ้าหน้าที่ ร่วมพิธีเปิดงานเฉลิมพระเกียรติ "ใต้ร่มมหาวชิราบารมี"
โดย รมว.ศึกษาธิการ ได้กล่าวถวายราชสดุดีเฉลิมพระเกียรติ กล่าวนําถวายพระพรชัยมงคลที่หน้าพระฉายาลักษณ์ ร่วมร้องเพลงสรรเสริญพระบารมีจากนั้นจึงกล่าวเปิดงาน พร้อมทั้งมอบรางวัลให้แก่ผู้ชนะเลิศการประกวดกิจกรรมส่งเสริมคุณธรรมและจริยธรรมจํานวน 18 รางวัล ได้แก่ สํานักงานคณะกรรมการการศึกษาขั้นพื้นฐาน 6 รางวัล, สํานักงานคณะกรรมการการอุดมศึกษา 3 รางวัล, สํานักงานคณะกรรมการการอาชีวศึกษา 3 รางวัล, สํานักงานคณะกรรมการส่งเสริมการศึกษาเอกชน 3 รางวัล และสํานักงานส่งเสริมการศึกษานอกระบบและการศึกษาตามอัธยาศัย 3 รางวัล
ทั้งนี้ผลงานที่ชนะเลิศการประกวด ได้นํามาจัดแสดงให้ชมร่วมกับบูธกิจกรรมของหน่วยงานต่าง ๆ ในสังกัด ภายในหอประชุมคุรุสภา และบริเวณโดยรอบหอประชุมคุรุสภา
จากนั้นในเวลา9.30น.ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ ในฐานะประธานคณะกรรมการบริหารลูกเสือแห่งชาติ เป็นประธานในพิธีเปิดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร องค์ประมุขของคณะลูกเสือแห่งชาติ เนื่องในโอกาสวันเฉลิมพระชนมพรรษา 65 พรรษา โดยมีลูกเสือจํานวน 182 กอง จํานวน 7,280 คน เข้าร่วมพิธีถวายพระพรชัยมงคล ทบทวนคําปฏิญาณและสวนสนามณ บริเวณถนนหน้ากระทรวงศึกษาธิการ
ม.ล.ปนัดดา ดิศกุลกล่าวว่า พิธีทบทวนคําปฏิญาณและสวนสนามเพื่อเฉลิมพระเกียรติในครั้งนี้ สํานักงานลูกเสือแห่งชาติได้กําหนดจัดขึ้นพร้อมกันทั่วประเทศ โดยในส่วนภูมิภาคมีสถานศึกษาและหน่วยงานทุกสังกัด รวมทั้งลูกเสือ เนตรนารี ทุกประเภท ทุกเหล่า ผู้บังคับบัญชาลูกเสือ ผู้บําเพ็ญประโยชน์ ลูกเสือชาวบ้าน และสโมสรลูกเสือทั่วประเทศเข้าร่วม ประกอบด้วยพิธีต่าง ๆ อาทิ พิธีทางศาสนา 5 ศาสนา พิธีถวายพระพรชัยมงคลและถวายพระราชกุศล การเดินสวนสนาม กล่าวคําปฏิญาณตน จากนั้นจึงร่วมกิจกรรมบําเพ็ญประโยชน์และจิตอาสา
ซึ่งจัดขึ้นเพื่อให้ลูกเสือทุกหมู่เหล่าได้ทํากิจกรรมร่วมกัน สร้างความจงรักภักดีต่อสถาบันชาติ ศาสนา พระมหากษัตริย์ ฝึกความ มีระเบียบวินัย ความรับผิดชอบต่อหน้าที่โดยเฉพาะกลุ่มลูกเสือสํารองที่เป็นวัยเด็ก เปรียบเสมือนผ้าขาว จะได้ทําความเข้าใจในบทบาทหน้าที่ของตน ตามพระบรมราโชบายด้านการศึกษาของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ที่มุ่งสร้างพื้นฐาน 4 ด้าน ได้แก่ มีทัศนคติที่ถูกต้องต่อบ้านเมือง มีพื้นฐานชีวิตที่มั่นคง-มีคุณธรรม มีงานทํา-มีอาชีพ และเป็นพลเมืองดี ตลอดจนปลูกฝังลักษณะนิสัยการเป็นจิตอาสา ตามแนวทางที่สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงสนับสนุน
ทั้งนี้ ได้มีการจัดกิจกรรมพร้อมกันทั่วประเทศโดยในส่วนกลางมีลูกเสือเข้าร่วม 7 ประเภท ได้แก่ ลูกเสือสํารอง ลูกเสือสามัญ ลูกเสือสามัญรุ่นใหญ่ ลูกเสือสมุทร ลูกเสืออากาศ ลูกเสือหน่วยพิเศษ และลูกเสือวิสามัญ รวม 182 กอง จํานวน 7,280 คนและส่วนภูมิภาคมอบหมายให้สํานักงานศึกษาธิการจังหวัด ร่วมกับหน่วยงานและสถานศึกษาในจังหวัด จัดพิธีพร้อมกับส่วนกลาง โดยผู้ว่าราชการจังหวัดเป็นประธาน คาดว่ามีลูกเสือที่เข้าร่วมกิจกรรมทั้งประเทศกว่า 5 ล้านคนเมื่อเสร็จสิ้นพิธีสวนสนามแล้ว ลูกเสือทุกหมู่เหล่าจะร่วมกันบําเพ็ญประโยชน์ เช่น การบริจาคเลือด ปลูกต้นไม้ ดูแลทําความสะอาดอาคารสถานที่และชุมชน เป็นต้น
บัลลังก์ โรหิตเสถียร: สรุป/รายงาน
อิทธิพล รุ่งก่อน,ยุทธพงศ์ เลือกกลั่นดี: ถ่ายภาพ
ขอบคุณภาพถ่าย: etvMac